Here is a page extracted from Wikipedia that may contain CSS, HTML, and a lot of unformatted text.

Title: Asunción Casal
Content: Asunción Casal (nombre artistico d'Assumpció Casals Rovira), naixida de Barcelona (Barcelonés, Catalunya) o 17 de chinero de 1896 y muerta en ixa mesma ciudat o 23 de chinero de 1975, estió una actriz catalana, activa en o teatro y en o cine espanyol dende primerías d'os anyos 1910 dica los anyos 1970, partecipando tamién en o cine mexicano mientres o suyo exilo en Mexico en os anyos 1940.

Actriz precoz, dende muit choven ya partecipaba en obras teatrals, concretament con nomás que 14 anyadas ya actuaba en o Teatro Romea de Barcelona en la obra dramatica Lo ferrer de tall, de Serafí Pitarra, en ixe mesmo teatro en 1910 actuó en a obra teatral The Magistrate (obra teatral), d'Arthur Wing Pinero. O 2 de chinero de 1913 casó en Manacor (Balears) con l'actor Joaquim Torrents i Ferrers (de qui s'esvurció en aviento de 1935). Debutó con o suyo primer papel como protagonista en 1921 en La vida bohèmia, d'Amichatis y Joaquim Montero i Delgado, esdevenindo primera actriz en a companyía d'Enric Borràs i Oriol y tenendo dende alavez una destacada presencia en a escena teatral catalana (estió l'actriz favorita d'o dramaturgo Ángel Guimerá), partecipando tamién en bella cinta d'o cine espanyol.

En primerías d'os anyos 1930 pasó a actuar en bels teatros de Madrit y en 1935 prencipió una chira por America d'o Sud. En 1938, mientres a Guerra Civil espanyola s'exilió en primeras en Francia y Cuba ta rematar en instalar-se en Mexico, a on i continó con a suya carrera coo actriz vinclada a l'Orfeón Catalán de Mexico que dirichiba en ixas envueltas Avel·lí Artís i Balaguer, partecipando tamién en bellas cintas d'ixos anyos d'o cine mexicano.

A finals d'os anyos 1940 tornó en Barcelona, reprenendo a suya carrera profesional actuando en obras en catalán dica los anyos 1970.

Filmografía

Vinclos externos 
 
  Asunción Casal en Internet Movie Database.

Actrices de Catalunya
Exiliaus d'o franquismo
Muertos en Barcelona
Naixius de Barcelona
1896 (naixencias)
1975 (muertes)